**ЛИЗИНГОВ ДОГОВОР**

**№…………./……………**

Днес……………… в гр……………………, между:

1. ……………………………….., със седалище и адрес на управление……………………

……………………………………………………………………., телефон…………………..

Представлявано от ……………………………………………………………………………, наричано по-долу ЛИЗИНГОДАТЕЛ

и

2. Дом за стари хора гр.Гоце Делчев, адрес: гр. Гоце Делчев, ул.”Стара планина” №1, вх.Б , БУЛСТАТ 0000247450214, представляван от Димитрия Кирилова Чилева – управител, с ЕГН…………………. притежаващ л.к. №……………….., адрес за кореспонденция гр.Гоце Делчев, ул.”Стара планина” №1, вх.Б, наричано по-долу ЛИЗИНГОПОЛУЧАТЕЛ се сключи този договор за следното:

І. ПРЕДМЕТ НА ЛИЗИНГОВИЯ ДОГОВОР

1. С договора за лизинг ЛИЗИНГОДАТЕЛЯТ отдава за ползване срещу лизингово възнаграждение на ЛИЗИНГОПОЛУЧАТЕЛЯ лизинговото имущество, по цени и условия, предмет н този договор.

2. Имуществото, предмет на този договор, се предава в държане на ЛИЗИНГОПОЛУЧАТЕЛЯ, като остава изключителна собственост на ЛИЗИНГОДАТЕЛЯ.

3. Ползването на лизинговото имущество по смисъла на този договор е лично на ЛИЗИНГОПОЛУЧАТЕЛЯ. То може да бъде прехвърлено или преотстъпено на трети лица, само с изричното писмено съгласие на ЛИЗИНГОДАТЕЛЯ, по смисъла на чл.346 от Търговския закон, предоставено при условия по негова преценка. Даденото в този смисъл не освобождава ЛИЗИНГОПОЛУЧАТЕЛЯ от задълженията му по този договор.

На лица, имащи статут на работници или служители на ЛИЗИНГОПОЛУЧАТЕЛЯ, може да се предоставя правото да управляват лизинговото имущество, като на представляващия дружеството се издава пълномощно с право да ги преупълномощава. Това пълномощно е валидно само за територията на Република България и за срок, определен от него. Лизинговото имущество, предмет на този договор, може да се предоставя временно за управление и на трети лица, различни от описаните горе, само със съгласието на ЛИЗИНГОДАТЕЛЯ и изрично писмено пълномощно, издадено от него, ако са спазени условията на застрахователната полица.

4. При упълномощаване на лица, които не са служители или работници на ЛИЗИНГОПОЛУЧАТЕЛЯ и при издаване на пълномощни за чужбина се изискват следните документи:

- Молба по образец, подписана и подпечатана от ЛИЗИНГОПОЛУЧАТЕЛЯ;

- Декларация по образец при излизане в чужбина, подписана и подпечатана от ЛИЗИНГОПОЛУЧАТЕЛЯ.

- лична карта на упълномощаваното лице;

- свидетелство за управление на МПС на упълномощаваното лице;

- международен паспорт на упълномощаваното лице при издаване на пълномощно за чужбина за страните от ЕС не се изисква паспорт.

Всички останали условия са съгласно общите условия на Застрахователя, приложени към настоящия договор.

5. При изпълнението на дейностите по договора Изпълнителят ще ползва/няма да ползва подизпълнители:

|  |  |  |
| --- | --- | --- |
| Наименование на подизпълнителя | Вида на работите, които ще извършва | Дела на участие |
|  |  |  |
|  |  |  |

Банкова сметка на подизпълнителя:

IBAN:

BIC:

банка:

ІІ. ЛИЗИНГОВО ИМУЩЕСТВО:

1. Имуществото, отдадено на лизинг, представлява: 1 брой нов автомобил, описан подробно в спецификация към настоящия договор, която е неразделна част от същия.

2. Лизинговото имущество се предава с пълния набор документи, изискван от българските закони, позволяващ нормалното му въвеждане в експлоатация, включително оригинален застрахователен сертификат „пълно автокаско“ и общите условия на застрахователя, застрахователен сертификат за застраховка „гражданска отговорност“, документи за платените застраховки, данък МПС и такса регистрация.

Винетна такса ЛИЗИНГОПОЛУЧАТЕЛЯТ заплаща сам в пунктовете, определени от Изпълнителна агенция „Пътища“, според нуждите си.

3. лизинговото имущество притежава гаранция, давана от производителя.

4. Състоянието на лизинговото имущество към момента на предаването му в държане на ЛИЗИНГОПОЛУЧАТЕЛЯ се описва в двустранно съставен протокол, който е неразделна част от този договор. В него се отразяват всички възражения за явни недостатъци на същото. В случай, че няма такива, автомобилът се счита за безусловно приет.

ІІІ. ПРАВО ВЪРХУ ЛИЗИНГОВОТО ИМУЩЕСТВО:

1. ЛИЗИНГОПОЛУЧАТЕЛЯТ потвърждава, че лизинговото имущество, предоставено на негово разположение е собственост на ЛИЗИНГОДАТЕЛЯ, като по време на лизинговия период така и след изтичането му, докато собствеността не бъде прехвърлена.

2. ЛИЗИНГОПОЛУЧАТЕЛЯТ няма право да обременява лизингово имущество с тежести или да го използва като обезпечение за получаване на заеми / кредити. Никое лице, което е кредитор на ЛИЗИНГОПОЛУЧАТЕЛЯТ, не може по силата на това си положение да придобива права върху автомобила, както и върху допълнително монтираното на автомобила оборудване.

3. ЛИЗИНГОПОЛУЧАТЕЛЯТ се задължава да вземе всички мерки, така че правото на собственост върху лизинговото имущество да бъде неограничено съгласно изискванията на българските закони, освен ограниченията, налагащи се от самото естество на ползването по Лизинговия договор.

4. ЛИЗИНГОДАТЕЛЯТ има правото, след като уведоми ЛИЗИНГОПОЛУЧАТЕЛЯ, да инспектира лизинговото имущество и да провери как се използва в съответствие с този договор. При наличие на забележки, същите се отразяват в нарочен протокол.

ІV. ЛИЗИНГОВА ЦЕНА:

1. Лизинговата цена, която ЛИЗИНГОПОЛУЧАТЕЛЯТ се задължава да плати на ЛИЗИНГОДАТЕЛЯ е……………………лева без ДДС, ………………………..лева ДДС или ………………………..цена с ДДС.

2. Първоначалната вноска е в размер на 15% (пeтнадесет процента) от цената посочена в раздел ІV или …………………..лева без ДДС. Заедно с първоначалната вноска, ЛИЗИНГОПОЛУЧАТЕЛЯТ заплаща и дължимото върху лизинговата цена ДДС в размер на……………………лева. Сумите са платими в лева по фиксинга на БНБ в деня на плащането.

3. Останалата сума от ………………….без ДДС се изплаща от ЛИЗИНГОПОЛУЧАТЕЛЯ в периода на договора на 12 (дванадесет) равни месечни вноски съгласно Погасителен план, съставляващ неразделна част от настоящият договор. Месечната вноска е в размер на …………..лева. Първата месечна вноска е дължима до ……………, а последната до ………………… Останалите месечни вноски са дължими до 05 (пето) число на всеки нов месец по реда на т.5 от настоящия раздел.

4. Месечната вноска се изплаща в евро или в левова равностойност по фиксинга на БНБ в деня на плащането. Обслужващи банки са:

…………………………………………………………………………………………………………

…………………………………………………………………………………………………………

5. Всяка месечна вноска е дължима до 05 (пето) число на всеки нов месец от срока на договора. Когато срокът изтича в небанков ден, сумата е дължима в първия банков ден. Когато предаването на автомобила е преди 15 (петнадесето) число на месеца, месечната вноска за текущия месец е дължима преди предаване на автомобила.

6. В случай на забава от страна на ЛИЗИНГОПОЛУЧАТЕЛЯ с повече от 14 дни, той дължи обезщетителна неустойка в размер на 1% върху дължимото плащане за всеки ден забава, считано от първия работен ден след четиринадесетия.

7. Извършените плащания ще погасят задълженията на ЛИЗИНГОПОЛУЧАТЕЛЯ в следната последователност: а) всички дължими суми, които са различни от лизинговите вноски и неустойки; б) неустойки), в) лихви, г) финансирана сума.

8. ЛИЗИНГОПОЛУЧАТЕЛЯТ заплаща също така и следните суми:

8.1. за регистрация на лизинговото имущество – ……………лв. еднократно;

8.2. за застраховане на лизинговото имущество, като застраховката включва: Гражданска отговорност в размер на………лева за първата година и пълно каско за първата година в размер на …………….

8.3. за данък превозни средства по ЗМДТ в размер на …………………..

9. ЛИЗИНГОПОЛУЧАТЕЛЯТ се задължава да заплати на ЛИЗИНГОДАТЕЛЯ сумите по т.2 от раздел ІV и тези по т.8.1, 8.2, 8.3 преди получаване на лизинговото имущество, освен ако изрично не договорено друго в писмена форма.

10. ЛИЗИНГОПОЛУЧАТЕЛЯТ се задължава да извършва всички дължими плащания по настоящия договор само по банков път, по сметките на ЛИЗИНГОДАТЕЛЯ, посочени в т.4.

11. Дължимите суми се считат за платени в деня на заверяване на банковата сметка на ЛИЗИНГОДАТЕЛЯ с тях.

12. ЛИЗИНГОПОЛУЧАТЕЛЯТ има право да погаси предсрочно оставащата неплатена цена т.3, р.ІV. В този случай той има право на намаление на размера на задължението, като същото се редуцира с размера на включената в предсрочно погасената цена лихва, съгласно Погасителния план.

13. ЛИЗИНГОПОЛУЧАТЕЛЯТ се задължава да заведе лизинговото имущество като дълготраен материален актив в баланса си и да го амортизира, ако е задължен да води счетоводство.

14. Всеки месец ЛИЗИНГОДАТЕЛЯТ издава фактура за съответно дължимата лихва, съгласно т.3 от този раздел, без да начислява ДДС върху нея, на основание чл.46, ал.1, т.1 от ЗДДС.

15. ЛИЗИНГОПОЛУЧАТЕЛЯТ се задължава да съхранява и представя при необходимост доказателства за всяко извършено плащане.

V. СРОК.

1. Настоящият договор се сключи за срок от 12 (дванадесет) месеца, считано от датата на подписване на приемо-предавателния протокол.

2. ЛИЗИНГОДАТЕЛЯТ се задължава да предостави на ЛИЗИНГОПОЛУЧАТЕЛЯ лизинговото имущество при подписване на настоящия договор.

VІ. ИЗТИЧАНЕ НА ЛИЗИНГОВИЯ ДОГОВОР

1. При изтичане на този лизингов договор в края на срока, посочен в раздел V от този договор ЛИЗИНГОПОЛУЧАТЕЛЯТ ще има възможността да закупи лизинговото имущество при условията на постоянната Нотариална практика. Това е възможно при условие, че ЛИЗИНГОПОЛУЧАТЕЛЯТ е заплатил всички вноски, такси, разноски, съпътстващи парични плащания, включително дължими суми към трети лица във връзка с лизинговото имущество. ЛИЗИНГОПОЛУЧАТЕЛЯТ ще има възможността да закупи лизинговото имущество и преди изтичане на срока на договора ако е изпълнил посочените по-горе задължения.

2. При изпълнение на условията на т.1, ЛИЗИНГОДАТЕЛЯТ е длъжен да извърши прехвърляне по надлежния ред на собствеността върху автомобила. Собствеността трябва да бъде прехвърлена в срок до 1 (един) месец от изтичане срока на договора и изпълнение на задълженията от страна на ЛИЗИНГОПОЛУЧАТЕЛЯ, но не по-късно от изтичане срока н застраховката.

Всички разноски, свързани с прехвърлянето, са за сметка на ЛИЗИНГОПОЛУЧАТЕЛЯ и се заплащат от него преди извършването му.

3. В случай, че срокът на застраховките „автокаско“ и „гражданска отговорност“ не е изтекъл към момента на прехвърляне на собствеността, ЛИЗИНГОПОЛУЧАТЕЛЯТ е длъжен да ги прехвърли на свое име в седемдневен срок след датата на нотариална заверка на договора за покупко-продажба.

VІІ. ЗАДЪЛЖЕНИЯ НА СТРАНИТЕ

А. ЛИЗИНГОДАТЕЛ

1. Да предостави напълно годен за употреба нов автомобил.

2. За първите пет години или 100 000 километра пробег от ползването на автомобила да осигури гаранционно обслужване на същия, съгласно гаранционните условия на производителя, неразделна част от настоящия договор. Извън гаранционното обслужване е изцяло за сметка на ЛИЗИНГОПОЛУЧАТЕЛЯ. Фактът на влизане в сила на фабричната гаранция се доказва с гаранционен сертификат, намиращ се в дневника за поддръжка и свидетелство за регистрация на МПС. Само оторизиран сервиз на производителя на лизинговото имущество, респективно на неговия официален вносител за Република България е компетентен да се произнесе дали дадената повреда е гаранционна или не.

3. При изправност от страна на ЛИЗИНГОПОЛУЧАТЕЛЯ да не прехвърля ползването на лизинговото имущество на трето лице за срока на договора.

4. В случаите, когато ЛИЗИНГОДАТЕЛЯТ или оторизиран от производителя сервиз открие необходимост от ремонт на автомобила, неизвършването на който би застрашило безопасността на движението по пътищата или би довело до по-нататъшни повреди, водещи до намаляване на стойността на лизинговото имущество, то той има право да извърши ремонта без съгласието на ЛИЗИНГОПОЛУЧАТЕЛЯ за негова сметка. Това не освобождава ЛИЗИНГОПОЛУЧАТЕЛЯ от задълженията му да поддържа лизинговото имущество винаги в изправно състояние в съответствие с изискванията на законодателството и с грижата на добър стопанин.

5. ЛИЗИНГОДАТЕЛЯТ е длъжен да извести ЛИЗИНГОПОЛУЧАТЕЛЯ в 10-дневен срок за всяка промяна на адреса си, телефона, факса. В противен случай всякакви уведомления връчени на посочения в Търговския регистър адрес към датата на уведомяването се считат за редовно направени.

Б. ЛИЗИНГОПОЛУЧАТЕЛ.

1. Да изплаща на ЛИЗИНГОДАТЕЛЯ изцяло и в срок лизинговите вноски и другите дължими плащания, без значение дали ползва автомобила или не и поради какви причини.

Да заплаща всички разходи и разноски, свързани с ползването и поддържането на лизинговото имущество, както и дължимите суми към трети лица.

2. Да не извършва каквито и да е промени, допълнения или подобрения на автомобила без предварителното писмено съгласие на ЛИЗИНГОДАТЕЛЯ.

3. Да спазва стриктно инструкциите на производителя, ЛИЗИНГОДАТЕЛЯ и оторизираните от производителя или доставчика сервизи по отношение на поддръжката, обслужването и ползването на лизинговото имущество, както и да ползва и пази лизинговото имущество и принадлежностите му в съответствие с изискванията на закона и грижата на добър търговец.

4. ЛИЗИНГОПОЛУЧАТЕЛЯТ трябва да спазва стриктно изискванията на Застрахователя на лизинговото имущество по сключения застрахователен договор. При настъпване на застрахователно събитие ЛИЗИНГОПОЛУЧАТЕЛЯТ се задължава да уведоми писмено застрахователите по застраховка Автокаско и Гражданска отговорност и да осигури и представи всички необходими документи изисквани от ЛИЗИНГОДАТЕЛЯ, Застрахователите и съответните държавни органи за установяване и доказване на застрахователното събитие, за определяне и изплащане на съответното обезщетение.

5. За целия срок н договора да ползва услугите само на сервизите, посочени от ЛИЗИНГОДАТЕЛЯ.

Да представя лизинговото имущество в упълномощените сервизи за извършване на редовни прегледи, съгласно условията на гаранцията и да заплаща за тях.

6. Всички повреди и липси, произлизащи от неправилната и/ или небрежна експлоатация, неспазване инструкциите на производителя, ЛИЗИНГОДАТЕЛЯ, оторизираните от производителя сервизи и Застрахователя и изобщо повреди и липси, които не са предмет на застраховката или ако са предмет на застраховката не са платени от Застрахователя, както и повреди и липси, които не са предмет на производствената гаранция, се отстраняват за сметка на ЛИЗИНГОПОЛУЧАТЕЛЯ.

7. В случай на кражба на автомобила да уведоми незабавно, но не по-късно от 24 часа ЛИЗИНГОДАТЕЛЯ, Застрахователя и компетентните държавни органи и предаде 2-ра част от свидетелство за регистрация, прилежащите към автомобила ключове и дистанционни за алармената инсталация (ако има такива). В противен случай, съгласно застрахователните условия, Застрахователят има право да не признае застрахователното събитие „кражба“ и да не изплати застрахователното обезщетение на ЛИЗИНГОДАТЕЛЯ.

8. ЛИЗИНГОПОЛУЧАТЕЛЯТ е длъжен да извести ЛИЗИНГОДАТЕЛЯ в 10-дневен срок за всяка промяна по търговската си регистрация, адрес, телефон, факс. В противен случай всякакви уведомления, адресирани на посочения в настоящия договор адрес се считат за редовно връчени.

9. При прекратяване на договора на служител на ЛИЗИНГОПОЛУЧАТЕЛЯ, упълномощен да управлява автомобила, ЛИЗИНГОПОЛУЧАТЕЛЯТ е длъжен да върне оригинала н пълномощното, издадено на името на този служител.

10. ЛИЗИНГОПОЛУЧАТЕЛЯТ е длъжен да предаде автомобила на ЛИЗИНГОДАТЕЛЯ в срок от 5 дни от развалянето на договора по вина на ЛИЗИНГОПОЛУЧАТЕЛЯ. Предаването се извършва с приемо-предавателен протокол, като в случай на констатиране на повреди или липси, те се изплащат от ЛИЗИНГОПОЛУЧАТЕЛЯ по цени на официалния вносител на лизинговото имущество или негов оторизиран сервиз въз основа на негово сервизно заключение в срок до 14 дни от подписване на протокола за връщане.

11. ЛИЗИНГОПОЛУЧАТЕЛЯТ е длъжен да възстанови на ЛИЗИНГОДАТЕЛЯ в срок от 5 дни от уведомлението всички суми, дължими за глоби и административни наказания, за които ЛИЗИНГОДАТЕЛЯТ, като собственик на автомобила е уведомен.

12. ЛИЗИНГОПОЛУЧАТЕЛЯТ е длъжен да предостави на ЛИЗИНГОДАТЕЛЯ автомобила, при поискване на последния, за извършване на кампанийни ремонти, продиктувани от задължителните инструкции на производителя.

13. В случаи, налагащи промяна в регистрацията на лизинговото имущество, ЛИЗИНГОПОЛУЧАТЕЛЯТ е длъжен да окаже пълно съдействие на ЛИЗИНГОДАТЕЛЯ при извършване от последния на предвидените от нормативните актове действия в тази връзка, в това число:

13.1. да представи свидетелство за регистрация, освен в случаите, когато то е откраднато или загубено;

13.2. да предостави снимки на лизинговото имущество при наличие на рекламни надписи, съгласно Наредба І-45 от 24.03.2000г. за регистрацията, отчета, пускането в движение и спирането от движение на МПС и на ремаркета, теглени от тях;

13.3. да предостави декларация по образец на ЛИЗИНГОДАТЕЛЯ, че свидетелството за регистрация е загубено или откраднато, а не иззето от органите на МВР или други държавни органи;

13.4. да представи автомобила в СДВР в сектор ПП-КАТ в уговорено между страните време.

13.5. да заплати на ЛИЗИНГОДАТЕЛЯ дължимата такса за извършената от последния услуга по промяна на регистрацията по официалната му ценова листа към момента на плащането;

ЛИЗИНГОДАТЕЛЯТ се задължава да предаде на ЛИЗИНГОПОЛУЧАТЕЛЯ част 2 от новото свидетелство за регистрация, като фактурата за плащане на цената по т.14.5. служи като приемо-предавателен протокол.

14. ЛИЗИНГОПОЛУЧАТЕЛЯТ отговаря пред ЛИЗИНГОДАТЕЛЯ за всякакви щети (вреди) – преки и косвени, имуществени и неимуществени, причинени на трети лица или техни вещи във връзка и по повод управлението и стопанисването на автомобила. Въз основа н настоящата клауза, ЛИЗИНГОПОЛУЧАТЕЛЯТ дължи заплащането на тези суми директно на третото лица или на ЛИЗИНГОДАТЕЛЯ, в случай, че последният вече ги е платил.

VІІІ. ЗАСТРАХОВАТЕЛНИ УСЛОВИЯ

1. Застрахователната полица включва застраховка „Пълно каско“ съгласно Общите условия за застраховане на МПС на Застрахователя, сертификат за която се предоставя на ЛИЗИНГОПОЛУЧАТЕЛЯ ведно с екземпляр от ОУ и се считат за неразделна част от договора, както и описаните в р.ІV, 8.2 други застраховки. С подписването на настоящия договор ЛИЗИНГОПОЛУЧАТЕЛЯТ признава правото на ЛИЗИНГОДАТЕЛЯ да избере застрахователна компания и застрахователен брокер, вида на застраховката, като приема застрахователните условия и размера на застрахователните премии. В случай на промяна на Общите условия за застраховане на Застрахователя, ЛИЗИНГОДАТЕЛЯТ известява ЛИЗИНГОПОЛУЧАТЕЛЯ като същите стават задължителни за последния

2. Когато Застрахователят изисква, ЛИЗИНГОПОЛУЧАТЕЛЯТ е длъжен да заплати на ЛИЗИНГОДАТЕЛЯ допълнителни средства за защита, съобразно неговите изисквания. В случаите, когато е сменен Застрахователя или подновяването на застраховката не е от следващия час след изтичане на предходната, ЛИЗИНГОПОЛУЧАТЕЛЯТ се задължава до 3 дни преди изтичане на срока на старата застраховка, но не по-късно от 3 дни преди започване валидността на новата, да представи автомобила на Застрахователя за оглед и заснемане.

В случай на поставено допълнително средство за защита на автомобила, отношенията н ЛИЗИНГОПОЛУЧАТЕЛЯ с фирмата, поставяща и поддържаща индикацията се уреждат с нарочен договор, неразделна част от настоящия. При напускане на автомобила, ЛИЗИНГОПОЛУЧАТЕЛЯТ е длъжен да направи всичко по силите си да предпази автомобила от кражба и/или повреда, в това число, но не единствено, да изключва двигателя на автомобила, надеждно да затваря и заключва всички прозорци, врати, капаци и люкове, да не допуска регистрационния талон на автомобила и принадлежащите му ключове, имобилайзери и дистанционни за алармената система да остават в автомобила, да осигури автомобила срещу самостоятелното му задвижване по наклони, бордюри и др.

Аксесоарите към автомобила, монтирани от ЛИЗИНГОДАТЕЛЯ и трансформацията извършена от одобрен от ЛИЗИНГОДАТЕЛЯ търговец са застраховани, освен ако изрично не е договорено друго.

3. За всяка следваща година от срока на договора и докато лизинговото имущество е собственост на ЛИЗИНГОДАТЕЛЯ, а се намира в държане на ЛИЗИНГОПОЛУЧАТЕЛЯ, последният дължи заплатените от ЛИЗИНГОДАТЕЛЯ суми по застраховка „Пълно каско“, съгласно действащия в момента застрахователен процент на Застрахователя, както и сумите за данък превозно средство, застраховка Гражданска отговорност, допълнително средство за защита на автомобила (ако Застрахователят изисква поставянето на такова) и други.

ЛИЗИНГОПОЛУЧАТЕЛЯТ е длъжен да внесе сумите, дължими за застраховката, както и за абонамента за допълнително средство за защита (когато такова се изисква) за следващата година 10 (десет) дни преди изтичане на валидността на застраховката за старата година, а също така и да заплати в десетдневен срок преди изтичане на първия предвиден в закона срок данък превозно средство за всяка следваща година.

4. ЛИЗИНГОПОЛУЧАТЕЛЯТ е длъжен да заяви и заплати на ЛИЗИНГОДАТЕЛЯ застраховка „пълно автокаско“ за чужбина в случаите, когато желае да управлява лизинговото имущество извън територията на Република България при условията на избрания от ЛИЗИНГОДАТЕЛЯ застраховател. ЛИЗИНГОПОЛУЧАТЕЛЯТ е длъжен да заплати и всички други застраховки и такси, изискуеми съгласно законодателствата на държавите, в които ще пътува.

5. Обезщетенията за щетите се извършват съгласно Общите условия за застраховка на ЗАСТРАХОВАТЕЛЯ със следните особености:

При „тотална щета“ или „кражба на МПС“ автомобилът се възстановява с друг автомобил в зависимост от складовите наличности на ЛИЗИНГОДАТЕЛЯ и възможностите на производителя в срок 3 месеца след получаване от ЛИЗИНГОДАТЕЛЯ на писмено становище на Застрахователя за признаване на щетата, но не по-рано от 7 работни дни от датата на изплащане на обезщетението от страна на Застрахователя.

В случаите, когато Застрахователя намали обезщетението при застрахователно събитие „кражба на МПС“, в срок от 30 дни от получаване на съобщението аз това, ЛИЗИНГОПОЛУЧАТЕЛЯТ е длъжен писмено да заяви дали желае да доплати частта от сумата непокрита от Застрахователя и да получи превозно средство на цената на настоящия договор или желае да получи превозно средство на стойността на платеното обезщетение.

Застрахователно събитие „кражба на МПС“, както и други застрахователни събития не спират плащането на лизинговите вноски и не са основание за тяхната недължимост.

ІХ. САНКЦИИ И НЕУСТОЙКИ

1. ЛИЗИНГОДАТЕЛЯТ дължи неустойка в размер на 10 процента от стойността на автомобила, ако при предаването му на ЛИЗИНГОПОЛУЧАТЕЛЯ се открият недостатъци, които са от естество да попречат за нормалното ползване съобразно предназначение му.

2. ЛИЗИНГОДАТЕЛЯТ дължи неустойка в размер на 10 процента от първоначалната лизингова вноска, ако при ползването на автомобила се установят скрити недостатъци или недостатъци, които са опасни за здравето на ЛИЗИНГОПОЛУЧАТЕЛЯ или за здравето на наетия от него във връзка с обслужването на автомобила персонал.

3 В случай на забава от страна на ЛИЗИНГОПОЛУЧАТЕЛЯ с повече от 14 дни, той дължи обезщетителна неустойка в размер на 1% върху дължимото плащане за всеки ден забава, считано от първия работен ден след четиринадесетия.

4.При неплащане на лизингова вноска или друго дължимо плащане от страна на ЛИЗИНГОПОЛУЧАТЕЛЯ, включително такова за ремонт, дължимо на оторизиран сервиз или негов подизпълнител повече от тридесет дни от датата на падежа, ЛИЗИНГОДАТЕЛЯТ има право да развали едностранно договора.

Х. РАЗВАЛЯНЕ НА ДОГОВОРА

1. Договорът може да бъде развален едностранно от ЛИЗИНГОДАТЕЛЯ, без да дава срок, като незабавно му се дължи връщане на лизинговото имущество, а издадените пълномощни се считат за оттеглени в следните случаи:

а) при неспазване на условията на т.3, р.І.

б) в случай, че ЛИЗИНГОПОЛУЧАТЕЛЯТ не се яви в посочени в т.2, р.VІ срок;

в) ЛИЗИНГОПОЛУЧАТЕЛЯТ използва автомобила при екстремни условия, за превоз на забранени със закон предмети и др.;

г) при неизпълнение на изискването на т.5, р.VІІ;

д) в случаите , когато се установи, че новия представляващ е осъждан;

е) ЛИЗИНГОПОЛУЧАТЕЛЯТ не възстанови сумите за глоби и други административни наказания;

ж) при напускане пределите на РБългария без съответното съгласие на ЛИЗИНГОДАТЕЛЯ;

з) ако бъде установено, че МАШИНАТА е използвана за извършване на престъпление;

и) ако ЛИЗИНГОПОЛУЧАТЕЛЯТ бъде обявен в неплатежоспособност, несъстоятелност, ликвидация, прекратен;

й) ако въпреки отправено предупреждение от ЛИЗИНГОДАТЕЛЯ, продължава да нарушава каквито и да е други разпоредби на договора;

2. Договорът може да бъде развален едностранно от ЛИЗИНГОПОЛУЧАТЕЛЯТ в следните случаи:

а) когато автомобилът има недостатъци, които са от естество, което пречи на нормалното му функциониране и експлоатация.

б) при забава на доставката на автомобила повече от 30 дни от заявката по причини, които могат да се вменят във вина на ЛИЗИНГОДАТЕЛЯ;

в) при възникване по вина на ЛИЗИНГОДАТЕЛЯ на непреодолими пречки за нормалното ползване на автомобила и експлоатацията му.

При едностранно прекратяване на договора за доставка на автомобила по вина на ЛИЗИНГОДАТЕЛЯ при условията на т.2, р.Х, ЛИЗИНГОПОЛУЧАТЕЛЯТ има право да иска връщане на внесената начална вноска.

3. Прекратяването на договора по предходните точки се извършва с писмено уведомление, отправено от изправната до неизправната страна. С уведомлението се отправя и покана за доброволно изпълнение на задължението със срок за изпълнение след изтичането на което договора се счита за прекратен.

4. Във всички случаи на прекратяване на договора за доставка на автомобила по вина някоя от страните или по взаимно съгласие, ЛИЗИНГОПОЛУЧАТЕЛЯТ е длъжен:

а) Да върне своевременно автомобила, като го предаде на ЛИЗИНГОДАТЕЛЯ на посочено от него място.

б) Да плати лизинговите вноски и всички други плащания по договора неизплатени към датата на прекратяване на договорните отношения.

5. Договорът може да бъде прекратен:

а) при изтичане на всички срокове на лизинга;

б) по взаимно съгласие на страните.

ХІ. ЗАКЛЮЧИТЕЛНИ РАЗПОРЕДБИ

1. Отдаденият на лизинг автомобил няма право да напуска пределите на Република България, по условията на този договор, без изричното писмено съгласие на ЛИЗИНГОДАТЕЛЯ и Застрахователя.

2. В случаите, когато ЛИЗИНГОПОЛУЧАТЕЛЯТ изплати оставащата за изплащане сума по лизинга в едно с другите дължими суми, ЛИЗИНГОДАТЕЛЯТ няма право на отказ за излизане на автомобила от страната.

3. Този договор влиза в сила при подписване от страните, както и след предаване на автомобила.

4. За невключените в този договор правоотношения между страните се прилагат разпоредбите на българското право, включително императивните разпоредби на Глава двадесет и трета от Търговския закон.

5. Всички допълнителни споразумения между страните, изменящи или променящи отделни клаузи от договора, се извършват с писмени протоколи или анекси, подписани от тях, и стават неотделима част от настоящият договор.

7. ЛИЗИНГОПОЛУЧАТЕЛЯТ не може да прехвърля на трети лиза правата и задълженията си по този договор, освен изрично писмено съгласие от страна на ЛИЗИНГОДАТЕЛЯ;

8. Страните не отговарят за неизпълнение на задълженията си по този договор в случаите, когато то се дължи на форс мажорни обстоятелства, каквито например са: война, пожар, наводнение, стачка, когато парализира шосейната мрежа в Република България и чужбина, трудовоправен спор, който парализира производството и други. Фор мажора е обстоятелство, обуславящо липса на отговорност само в случай, че поставената в това положение страна незабавно уведоми писмено другата и вземе необходимите мерки за бързото отстраняване на проблема.

9. ЛИЗИНГОДАТЕЛЯТ отговаря само до размера на получените лизингови вноски по този договор.

10. С подписване на настоящия договор ЛИЗИНГОПОЛУЧАТЕЛЯТ декларира, че предоставя доброволно на ЛИЗИНГОДАТЕЛЯ посочените в този договор, в приложенията и анексите към него, документи, съдържащи лични данни, както и че е съгласен да бъдат обработвани личните му данни. Също така ЛИЗИНГОПОЛУЧАТЕЛЯТ заявява, че не възразява предоставените по реда но този договор лични данни да бъдат предоставяни на и обработвани и от официалния вносител на марката на лизинговото имущество за Република България.

Приложения:

1.

2.

3.

Договорът се състави в 2 еднообразни екземпляра и се подписа от страните, както следва:

За ЛИЗИНГОДАТЕЛЯ: За ЛИЗИНГОПОЛУЧАТЕЛЯ

……………………………… ………………………………………